นิกเกอิปิดพุ่ง 180.61 จุด มองมุมบวกการค้าหลังข้อตกลง TPP
นิกเกอิปิดพุ่ง 180.61 จุด มองมุมบวกการค้าหลังข้อตกลง TPP
6 ต.ค. 2558

ดัชนีนิกเกอิตลาดหุ้นโตเกียวปิดบวกในวันนี้ โดยดัชนีนิกเกอิปิดพุ่งขึ้น 180.61 จุด หรือ 1% แตะที่ 18,186.10 จุด ซึ่งเป็นการปรับตัวขึ้นติดต่อกัน 5 วันทำการ เนื่องจากบรรยากาศการซื้อขายได้รับแรงหนุนจากการพุ่งขึ้นของตลาดหุ้นทั่วโลก และความหวังเกี่ยวกับการยกระดับการค้าหลังจากกลุ่มประเทศหุ้นส่วนยุทธศาสตร์เศรษฐกิจภาคพื้นแปซิฟิก (TPP) ได้บรรลุข้อตกลงการค้าเสรีเมื่อวานนี้